烂柯山四首 最高顶
唐·刘迥

白云引策仗，苔径谁往还。渐见松树偃，时闻鸟声闲。豁然喧氛尽，独对万重山。石桥架绝壑，苍翠横鸟道。凭槛云脚下，颓阳日犹蚤。霓裳倘一遇，千载长不老。灵境偶一寻，洞天碧云上。烂柯有遗迹，羽客何由访。日暮怅欲还，晴烟满千嶂。绳床宴坐久，石窟绝行迹。能在人代中，遂将人代隔。白云风飏飞，非欲待归客。